b'\n_START_ARTICLE_\n25C-NBOMe\n_START_SECTION_\nSynteesi\n_START_PARAGRAPH_\n25C-NBOMe on sekund\xc3\xa4\xc3\xa4rinen amiini, joka voidaan syntetisoida esimerkiksi pelkist\xc3\xa4m\xc3\xa4ll\xc3\xa4 2-metoksibentsyyliamiinin ja 4-kloori-2,5-dimetoksifenyyliasetaldehydin (tai 2C-C:n ja 2-metoksibentsaldehydin) kondensaatioreaktiossa saatava imiini edelleen lopputuotteeksi. Reaktiotyyppi on pelkist\xc3\xa4v\xc3\xa4 aminointi. Toinen suoraviivainen tapa on alkyloida 2C-C:t\xc3\xa4 2-metoksibentsyylikloridilla Schotten\xe2\x80\x93Baumann-reaktio-olosuhteissa. Kyseess\xc3\xa4 on SN2-reaktio.\n_START_SECTION_\nAnnostelu ja vaikutukset\n_START_PARAGRAPH_\nErowid-sivun mukaan tyypillinen annos on 250-500 mikrogrammaa (\xc2\xb5g) nen\xc3\xa4n/suun limakalvoilta imeytettyn\xc3\xa4. Kevyt annos on 75-250 \xc2\xb5g ja vahva 500-700 \xc2\xb5g. Suun kautta imeytettyn\xc3\xa4 t\xc3\xa4ydet vaikutukset ilmenev\xc3\xa4t noin 30-90 min j\xc3\xa4lkeen annoksen ottamisesta ja kest\xc3\xa4v\xc3\xa4t 6-8 tuntia. Nuuskattuna t\xc3\xa4ydet vaikutukset alkavat noin 15-30 min ja kest\xc3\xa4v\xc3\xa4t 4-8 tuntia._NEWLINE_Nuuskaaminen annostelutapana voi johtaa v\xc3\xa4\xc3\xa4rin annosteltuna yliannostukseen. Jotkin yliannostustapaukset ovat johtaneet useiden sis\xc3\xa4elinten pett\xc3\xa4miseen.\n_START_SECTION_\nLaki\n_START_PARAGRAPH_\n25C-NBOMe on luokiteltu huumausaineeksi Suomessa.'